CELEX: 62014TN0215
Language: da
Date: 2014-04-08 00:00:00
Title: Sag T-215/14: Sag anlagt den 8. april 2014 — Gmina Miasto Gdynia og Port Lotniczy Gdynia Kosakowo mod Kommissionen

10.6.2014   
            
            
               DA
            
            
               Den Europæiske Unions Tidende
            
            
               C 175/48
            
         Sag anlagt den 8. april 2014 — Gmina Miasto Gdynia og Port Lotniczy Gdynia Kosakowo mod Kommissionen
   (Sag T-215/14)
   2014/C 175/67
   Processprog: polsk
   
      Parter
   
   
      Sagsøgere: Gmina Miasto Gdynia (Gdynia, Polen) og Port Lotniczy Gdynia Kosakowo sp. z o.o. (Gdynia) (ved advokat T. Koncewicz)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Europa-Kommissionens afgørelse af 11. februar 2014 i sag SA.35 388, hvormed det blev fastsat, at Polen skal kræve den uretmæssigt udbetalte statsstøtte til lufthavnen Gdynia-Kosakowo tilbagebetalt, annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført følgende anbringender.
   
               1.
            
            
               Første anbringende:
               
                           —
                        
                        
                           Kommissionen har handlet vilkårligt og begået en åbenbar fejl ved fastlæggelsen af de faktiske omstændigheder, der ligger til grund for den anfægtede afgørelse, og følgelig misbrugt skønsbeføjelsen samt foretaget en åbenbar urigtig bevisvurdering.
                        
                     
         
               2.
            
            
               Andet anbringende:
               
                           —
                        
                        
                           Kommissionen har ikke foretaget en efterprøvelse af de faktorer og omstændigheder, der er relevante for den retlige bedømmelse af investeringerne i lufthavnen Gdynia-Kosakowo.
                        
                     
         
               3.
            
            
               Tredje anbringende:
               
                           —
                        
                        
                           Kommissionen har misbrugt skønsbeføjelsen i henhold til retspraksis, hvorefter et organ, der råder over en skønsbeføjelse, skal redegøre for, hvorfor bestemte beviser og faktiske omstændigheder tages i betragtning, mens andre derimod forkastes.
                        
                     
         
               4.
            
            
               Fjerde anbringende:
               
                           —
                        
                        
                           En tilsidesættelse af artikel 107, stk. 1, TEUF sammenholdt med et almindeligt princip i EU-retten — princippet om retssikkerhed og et organs loyalitet over for retssubjekterne — som følge af urigtig anvendelse og fortolkning.
                        
                     
         
               5.
            
            
               Femte anbringende
               
                           —
                        
                        
                           Tilsidesættelse som følge af en urigtig retlig subsumption af de faktiske omstændigheder og beviserne, hvorfor den anfægtede afgørelse er i strid med artikel 107, stk. 1, TEUF, idet det lægges til grund, at betingelserne for at fastslå, at sagsøgerens foranstaltninger er i overensstemmelse med kriteriet om den private investor, ikke var opfyldt, og det ikke var godtgjort, at investeringsprojektet ville være blevet gennemført af en privat investor — med den konsekvens, at investeringerne i lufthavnen Gdynia-Kosakowo blev anset for retsstridig statsstøtte.